རྒྱ་ནག་གཞུང་གིས་དྲ་རྒྱའི་བདེ་འཇགས་ཀྱི་ཁྲིམས་ལུགས་གསར་པ་གཏན་འབེབས་བྱེད་དགོས་པའི་རྒྱུ་མཚན་ནི།ཕྱི་ཕྱོགས་ནས་རྒྱ་ནག་གི་དྲ་ལམ་ཐོག་གསང་འཛུལ་མི་ཐུབ་པ་བཟོ་རྒྱུར་དམིགས་པ་ཡིན་སྐོར་ཤོད་ཀྱི་ཡོད་ཀྱང༌།གཞུང་འབྲེལ་མིན་པའི་ཚོགས་སྡེ་ཁག་དང༌།གནད་དོན་ཉམས་ཞིབ་པ་ཚོས།སྒྲིག་གཞི་གསར་པ་དེ་ནི་རྒྱ་ནག་ནང་གསར་འགོད་དང་སྨྲ་བརྗོད་ཀྱི་རང་དབང་ཐོག་དམ་དྲག་ད་དུང་ཤུགས་ཆེ་རུ་གཏོང་རྒྱུར་དམིགས་པ་ཞིག་ཡིན་པ་ནི།སྒྲིག་གཞི་གསར་པ་དེའི་ནང་།དྲ་ལམ་ཐོག་གཞུང་གི་ཆོག་མཆན་མེད་པའི་གནས་ཚུལ་གང་བྱུང་སྤེལ་མི་ཆོག་པ་དང༌།ལྷག་པར་དུ་རྒྱལ་ཁབ་ཀྱི་ཆེ་མཐོང་དང༌།དཔལ་འབྱོར་དང་སྤྱི་ཚོགས་ཀྱི་བརྟན་ལྷིང་ལ་གནོད་གཞི།རྒྱ་ནག་དམར་པོའི་གཞུང་མགོ་རྟིང་སློག་རྒྱུའི་དམིགས་ཡུལ་འཛིན་པའི་གནས་ཚུལ་རིགས་རྩ་བ་ནས་སྤེལ་མི་ཆོག་པ་བཟོས་ཡོད་པའི་འགྲེལ་བརྗོད་བྱས་འདུག